|  |  |  |  |
| --- | --- | --- | --- |
| Rīgā | Nr.\_\_\_ |  | 2021. gada \_\_\_. \_\_\_\_\_\_\_\_\_ |

**.§**

**Par informatīvo ziņojumu “Informatīvais ziņojums par Kohēzijas politikas Eiropas Savienības fondu investīciju aktualitātēm līdz 2021. gada 1. februārim (pusgada ziņojums)”**

**TA-…**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(…)

1. Pieņemt zināšanai iesniegto informatīvo ziņojumu.
2. Ņemot vērā informatīvā ziņojuma pirmajā sadaļā minēto par jaunu līgumu vai vienošanos par projektu īstenošanu slēgšanas termiņiem projektu iesniegumu atlasēs, atzīt Ministru kabineta 2019.gada 11.oktobra sēdes protokola Nr. 47 3.§ “Informatīvais ziņojums "Par Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmas "Izaugsme un nodarbinātība" snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu" 11.2. apakšpunktā ietverto uzdevumu par aktualitāti zaudējušu.
3. Ņemot vērā informatīvā ziņojuma pirmajā sadaļā minēto par nepieciešamību nodrošināt pietiekamu finansējumu ES fondu administrēšanai un plānošanai, pieņemt zināšanai, ka Ministru kabineta 2020. gada 22. septembra sēdes protokola Nr. 55 30.§ “Informatīvais ziņojums "Par Kohēzijas politikas Eiropas Savienības fondu investīciju aktualitātēm (pusgada ziņojums)" 2.1. un 2.2. apakšpunktu turpmāk nepiemēro darbības programmas “Izaugsme un nodarbinātība” prioritārajiem virzieniem: 10.  “Tehniskā palīdzība „ESF atbalsts KP fondu ieviešanai un vadībai””, 11. “Tehniskā palīdzība „ERAF atbalsts KP fondu ieviešanai un vadībai”” un 12. “Tehniskā palīdzība “KF atbalsts KP ieviešanai un vadībai””.
4. Ņemot vērā informatīvā ziņojuma otrajā sadaļā sniegto informāciju par konstatētiem neatbilstoši veiktiem izdevumiem profesionālās izglītības kompetences centra “Rīgas Tehniskā koledža” īstenotajā projektā Nr. 4.2.1.2/16/I/003 “Energoefektivitātes pasākumu veikšanas Rīgas Tehniskās koledžas ēkā Lēdmanes ielā 3”, neatbilstoši veiktos izdevumus 7 343,77 *euro* (ES fondu līdzfinansējums 6 242,20*euro*) attiecināt uz Eiropas Savienības fondu 2014. - 2020. gada plānošanas perioda virssaistībām un atstāt neizmantotus, nepārdalīt citiem projektiem vai citām projekta darbībām. Izglītības un zinātnes ministrijai, kuras pārraudzībā ir profesionālās izglītības kompetences centrs “Rīgas Tehniskā koledža”, izvērtēt gadījumu un atbilstoši veikt nepieciešamos pasākumus, tai skaitā, lai nodrošinātu līdzīgu situāciju novēršanu turpmāk.
5. Ņemot vērā informatīvā ziņojuma otrajā sadaļā sniegto informāciju, saskaņā ar Ministru kabineta 2014. gada 16. decembra noteikumu Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.– 2020. gada plānošanas periodā” 51.4.7. apakšpunktu atbalstīt atsevišķu izņēmuma gadījumu piemērošanu un atļaut Centrālajai finanšu un līgumu aģentūrai nesamazināt Eiropas Savienības fonda un valsts budžeta līdzfinansējumu un pagarināt projektu īstenošanas termiņus virs sešiem mēnešiem projektiem, kas norādīti informatīvā ziņojuma 2. un 3.pielikumā.
6. Ņemot vērā informatīvā ziņojuma trešajā sadaļā sniegto informāciju par Eiropas Ekonomikas zonas/ Norvēģijas grantu Divpusējās sadarbības fonda iniciatīvu priekšlikumu saskaņošanu Divpusējās sadarbības fonda Konsultatīvajā darba grupā, atbalstīt šādu iniciatīvu īstenošanu ar 100 % donorvalstu finansējumu:
   1. “Pilsētu ilgtspējas monitorings viedu risinājumu sekmēšanai” 49 995 *euro* apmērā ar mērķi sekmēt Latvijas un Norvēģijas pašvaldību spēju novērtēt līdzšinējo ilgtspējas aktivitāšu efektivitāti un Rīgā pārņemt Alesundā, Norvēģijā, pilotēto ANO viedās pilsētas programmas “*United for Smart Sustainable Cities*” metodoloģiju;
   2. “Latgaliešu un jaunnorvēģu valodas izstāde: sadarbība un pieredze mūsdienīgu digitālu risinājumu izstrādē” 48 680 *euro* apmērā ar mērķi stiprināt sadarbību un dalīties pieredzē starp divām kultūras un izglītības iestādēm, kuru uzmanības centrā ir valoda un tās loma sabiedrībā.
7. Ņemot vērā informatīvā ziņojuma ceturtajā sadaļā sniegto informāciju par Eiropas Savienības fondu 2021. – 2027. gada plānošanas perioda uzsākšanu un ieguldījumu priekšnosacījumu izpildes statusu, Vides aizsardzības un reģionālās attīstības ministrijai, Satiksmes ministrijai, Veselības ministrijai, Labklājības ministrijai, Izglītības un zinātnes ministrijai, Tieslietu ministrijai un Kultūras ministrijai nodrošināt ieguldījumu priekšnosacījumu izpildi ne vēlāk kā līdz 2021. gada 15. maijam.
8. Ņemot vērā informatīvā ziņojuma ceturtajā sadaļā sniegto informāciju par Eiropas Savienības fondu 2021. – 2027. gada plānošanas perioda vienotas un koordinētas ES fondu komunikācijas nodrošināšanu, par komunikācijas nacionālo koordinatoru noteikt Finanšu ministriju.
9. Atbalstīt 2014.-2020. gada plānošanas perioda funkciju pēctecību un uzdot Labklājības ministrijai nodrošināt pārstāvību 2021.-2027. gada plānošanas perioda Eiropas Sociālā fonda Plus komitejas Eiropas Atbalsta fondu vistrūcīgākajām personām un Nodarbinātības un sociālās inovācijas programmas darba grupā.

Ministru prezidents K.Kariņš

Valsts kancelejas direktors J.Citskovskis

Finanšu ministra p.i.

ārlietu ministrs                E.Rinkēvičs